***Blue Velvet*** er en amerikansk mysteriefilm og thriller fra 1986, skrevet og regissert av David Lynch. Filmen har elementer av både film noir og surrealisme. Hovedrollene spilles av Kyle MacLachlan, Isabella Rossellini, Dennis Hopper og Laura Dern. Tittelen er fra en sang av Bobby Vinton fra 1963 med samme tittel. Selv om mange filmanmeldere var svært negative til filmen den første tiden etter premieren, anses filmen flere tiår senere som en kultfilm.

Lynch ble for andre gang i sin karriere nominert til en Oscar for beste regi etter denne filmen. Den er et eksempel på en regissør som gjør uventede valg i rollebesettelsen, og i tillegg til at *Blue Velvet* ga Dennis Hoppers karriere en ny giv, merket man seg at Lynch ga en hovedrolle til Isabella Rossellini, som til da hovedsakelig var kjent som frontfigur for kosmetikk og som modell for store motehus.

Det amerikanske filminstituttet har kåret Hoppers rollefigur Frank Booth til filmhistoriens 36. beste skurkeskikkelse.

Handling
--------

I sentrum for handlingen finner vi studenten Jeffrey Beaumont (spilt av Kyle MacLachlan). Filmen starter i det Jeffrey, som er kommet hjem til den lille byen Lumberton for å besøke sin alvorlig syke far, finner et menneskeøre i gresset på vei hjem fra sykehuset. Han tar øret med seg til politimannen Williams, og slik treffer han politimannens datter Sandy (spilt av Laura Dern), som han kjente i gamle dager. Sandy forteller Jeffrey at øret på en eller annen måte kan knyttes til nattklubbsangeren Dorothy Vallens (spilt av Isabella Rossellini). Steg for steg blir Jeffrey trukket stadig dypere inn i hjembyens skitne underverden. Han innleder et seksuelt forhold til Dorothy Vallens, og avdekker den psykotiske, kriminelle Frank Booth (spilt av Dennis Hopper), som selger narkotika, er skyldig i kidnapping og begår seksuelle overgrep.

Referanser
----------

1. ↑  «Blue Velvet (1986)». Rotten Tomatoes.
2. ↑  «Blue Velvet (1986): Reviews». Metacritic. Arkivert fra originalen 22. mai 2009. Besøkt 7. mars 2012.
3. ↑  «AFI'S 100 YEARS...100 HEROES & VILLAINS». Det amerikanske filminstituttet. Arkivert fra originalen 4. mars 2016. Besøkt 1. juni 2018.

Litteratur
----------

* Atkinson, Michael (1997): *Blue Velvet*. Long Island, New York.: British Film Institute. ISBN 0-85170-559-6.
* Drazin, Charles (2001): *Blue Velvet: Bloomsbury Pocket Movie Guide 3*. Britain. Bloomsbury Publishing. ISBN 0-7475-5176-6.

Eksterne lenker
---------------

* (en) *Blue Velvet* på Internet Movie Database Rediger på Wikidata

* (no) *Blue Velvet* hos Filmfront Rediger på Wikidata

* (sv) *Blue Velvet* i Svensk Filmdatabas Rediger på Wikidata

* (da) *Blue Velvet* i Danmark Nationale Filminstitut Rediger på Wikidata

* (en) *Blue Velvet* på AllMovie Rediger på Wikidata

* (fr) *Blue Velvet* på Allociné Rediger på Wikidata

* (nl) *Blue Velvet* på MovieMeter Rediger på Wikidata

* (en) *Blue Velvet* på Turner Classic Movies Rediger på Wikidata

* (en) *Blue Velvet* på American Film Institute Rediger på Wikidata

* (en) *Blue Velvet* på Rotten Tomatoes Rediger på Wikidata
* (en) *Blue Velvet* hos Filmsite.org

Portal: Film

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** MusicBrainz
 |